title: Paul Feyerabend
text: Tula ke rasek va dalafa kevbenura gu rietova lasudanedisa va anamenira ke tawava tire tadleyer. Aristoleles sernik trakuyud da koni raporki ke rasek ticunisi biwe kabdutit mil rasek soluber numen bati tegi wazder da tawava sotir yalestafa. Trakuyud da tode tawava bak lubera ke raporki co anamenir, pune bati kadimtit rasek co di mosidawer. Sedme sin, ede tawava co anamenir, pune xa mexuon vols dadon co luber. Larde mancoba koe altafa tamava somesokir, pune Aristoteles sernik maltrakuyud da tawava sotir yalestafa. Rietova ke Copernicus gan sotisa enxufa lubera mo sid en zo nusopter. Acum bata dizvera amidon zo goremgrupeyer enide gu rietova ke Copernicus tudojeniasar. Galilei lajumaeyer, zanieson va aptolafa sazdara is volgolason dioteson. Batdume Feyerabend va sazdara gu lovaca torigir : sazdara va ugalorafa tudojeniasara va rietova gu tegi, keson da tcilkana rietova gan aryona rietova di zo zober.